7

3. ลักษณะการประกอบธุรกิจ

  1) ประวัติความเป็นมา

การเปลี่ยนแปลงและพัฒนาของบริษัทฯ

บริษัท สินมั่นคงประกันภัย จำกัด(มหาชน) เริ่มเปิดดำเนินธุรกิจมาตั้งแต่วันที่ 27 มกราคม พ.ศ.
2494 ด้วยทุนจดทะเบียนเริ่มแรก 2 ล้านบาท ดำเนินธุรกิจรับประกันวินาศภัย 4 ประเภท ได้แก่
การประกันภัยรถยนต์ การประกันอัคคีภัย การประกันภัยทางทะเลและขนส่ง
และการประกันภัยเบ็ดเตล็ด
บริษัทฯได้จดทะเบียนเพิ่มทุนควบคู่กับความเจริญเติบโตก้าวหน้าของบริษัทฯมาอย่างสม่ำเสมอเพื่อรองรับการขยายตัวของธุรกิจ
จนปัจจุบันมีทุนจดทะเบียน 200 ล้านบาท
บริษัทฯเป็นบริษัทประกันวินาศภัยรถยนต์เป็นหลักแห่งแรกที่ได้รับความไว้วางใจให้จดทะเบียนเข้าเป็นบริษัทรับอนุญาตในตลาดหลักทรัพย์แห่งประเทศไทยในปี
พ.ศ. 2534 และในปีพ.ศ. 2538 บริษัทฯได้รับอนุญาตให้จดทะเบียนเป็นบริษัทมหาชน
เพื่อเป็นการรองรับการขยายตัวและเพิ่มศักยภาพในการบริการของบริษัทฯให้สูงขึ้น
บริษัทฯจึงได้ขยายสาขาและศูนย์บริการอย่างต่อเนื่อง โดย ณ สิ้นปี 2552
บริษัทฯมีสาขาและศูนย์บริการรวม 94 แห่งทั่วประเทศ

ในช่วง 3 ปีที่ผ่านมา บริษัทฯไม่ได้มีการเปลี่ยนแปลงโครงสร้างการถือหุ้น การจัดการ หรือ
การประกอบธุรกิจ อย่างมีนัยสำคัญ สำหรับในปี 2552 บริษัทฯมีพัฒนาการที่สำคัญ
ทั้งในด้านธุรกิจและสังคม ดังนี้

1.
บริษัทฯได้ขยายการบริการด้านสินไหมควบคู่กับการขยายงานด้านการตลาดให้ครอบคลุมพื้นที่ต่างๆในการบริการลูกค้าได้รวดเร็วและเพิ่มขึ้นด้วย
โดยการเปิดสาขา 4 สาขา ได้แก่ สาขาย่อยหลังสวน จ.ชุมพร สาขาหลักสี่
สาขาศูนย์ราชการเฉลิมพระเกียรติ แจ้งวัฒนะ และ สาขาย่อยริเวอร์พลาซ่า
ทำให้บริษัทฯมีสาขารวมทั้งสิ้น 87 สาขาในปัจจุบัน สามารถให้บริการที่ครอบคลุมพื้นที่ทั่วประเทศ

2. บริษัทฯเป็น 1 ใน 15
สถาบันที่ได้รับความเห็นชอบจากสำนักงานคณะกรรมการกำกับและส่งเสริมการประกอบธุรกิจประกันภัยให้เป็นสถาบันจัดอบรมและออกหนังสือรับรองการผ่านการอบรมตัวแทนประกันวินาศภัย
ในปี 2552 เพื่อรองรับและพัฒนายกระดับมาตรฐานคนกลางประกันภัยตามคำสั่งนายทะเบียน
ที่มีผลบังคับให้คนกลางประกันภัยต้องผ่านการอบรมก่อนขอรับและขอต่อใบอนุญาตเป็นตัวแทนประกันวินาศภัยตั้งแต่วันที่
1 มกราคม 2552 เป็นต้นมา โดยในปี
2552บริษัทฯได้รับความเห็นชอบให้เป็นสถาบันจัดอบรมและออกหนังสือรับรองการผ่านการอบรมของตัวแทนประกันวินาศภัยได้ทั้งสิ้น
3 หลักสูตร คือหลักสูตรเพื่อขอรับใบอนุญาตเป็นตัวแทนประกันวินาศภัย
หลักสูตรเพื่อขอต่อใบอนุญาตเป็นตัวแทนประกันวินาศภัยครั้งที่ 1 และ
หลักสูตรเพื่อขอต่อใบอนุญาตเป็นตัวแทนประกันวินาศภัยครั้งที่ 2
บริษัทฯได้จัดอบรมตัวแทนของบริษัทฯทั้ง 3 หลักสูตร ในปี 2552 จำนวน 55 ครั้ง ทั่วประเทศ
มีตัวแทนผ่านการอบรมและได้รับการรับรองผ่านการอบรมจากบริษัทฯจำนวนทั้งสิ้น 2,292 คน

3. บริษัทฯได้ดำเนินการตามนโยบายการมีส่วนร่วมในการพัฒนาชุมชนและสังคม โดยในปี
2552บริษัทฯได้มอบหมายให้สำนักงานภาคของบริษัทฯทั้ง 4 สำนักงานภาคจัดทำกิจกรรมดูแลสังคม
โดยแต่ละ

8

สำนักงานภาคได้ร่วมกับพนักงาน ลูกค้า คู่ค้า และพันธมิตรทางการค้าของบริษัทฯในแต่ละภาค
จัดทำโครงการดูแลสังคมในปี 2552 จำนวน 5 ครั้ง ตามภูมิภาคต่างๆ ดังนี้

ครั้งที่ 1 กิจกรรม ของสำนักงานภาคตะวันออกเฉียงเหนือ

วันที่ 11 ธันวาคม 2552 สำนักงานภาคตะวันออกเฉียงเหนือ
โดยผู้ช่วยผู้จัดการภาคตะวันออกเฉียงเหนือได้เป็นตัวแทนมอบคอมพิวเตอร์และอุปกรณ์การศึกษาให้โรงเรียนบ้านปางคอมวิทยา
อ.ปากชม จ.เลย ซึ่งประกอบด้วย คอมพิวเตอร์จำนวน 7 ชุด
และเครื่องฉายภาพระบบดิจิตอล(LCD Projector) 1 เครื่อง รวมมูลค่า 86,300 บาท

ครั้งที่ 2 กิจกรรมของสำนักงานภาคใต้

วันที่ 14 ธันวาคม 2552 สำนักงานภาคใต้ ได้ทำกิจกรรมภายใต้ชื่อ
"โครงการสินมั่นคงประกันภัยอบอุ่นใจ ห่วงใยน้อง" ณ โรงเรียนบ้านปากช่อง ต.ทางพูน
อ.เฉลิมพระเกียรติ จ.นครศรีธรรมราช โดยมอบอุปกรณ์การศึกษา อุปกรณ์กีฬา
และทุนการศึกษาแก่นักเรียน รวมเป็นเงิน 61,490 บาท
โดยผู้ช่วยผู้จัดการภาคใต้พร้อมผู้จัดการสาขาในภาคใต้เป็นตัวแทนมอบในครั้งนี้

ครั้งที่ 3 กิจกรรมของสำนักงานภาคเหนือ

วันที่ 15 ธันวาคม 2552 โครงการ สินมั่นคงประกันภัย ปันน้ำใจให้น้อง ครั้งที่ 1
ของสำนักงานภาคเหนือ ได้ไปมอบอุปกรณ์คอมพิวเตอร์ จำนวน 5 ชุด และอุปกรณ์การกีฬาต่าง ๆ
ให้กับโรงเรียนชุมชนบ้านดง อำเภอสะเมิง จังหวัดเชียงใหม่ และในการมอบครั้งนี้มี
ผู้จัดการภาคเหนือ พร้อมผู้จัดการสาขาในภาคเหนือเป็นตัวแทนมอบรวมมูลค่า 55,000 บาท

ครั้งที่ 4 กิจกรรมของสำนักงานภาคตะวันออกเฉียงเหนือครั้งที่ 2

วันที่ 18 ธันวาคม 2552  “โครงการสินมั่นคงประกันภัยปันน้ำใจให้น้องครั้งที่ 2” 
ของสำนักงานภาคตะวันออกเฉียงเหนือ ซึ่งเดินทางไปมอบคอมพิวเตอร์พร้อมพริ้นเตอร์ จำนวน1
ชุดอุปกรณ์การศึกษา  อุปกรณ์กีฬา และ เสื้อผ้า ให้กับโรงเรียนบ้านวังตอตั้ง ต.นางแดด
อ.หนองบัวแดง จ.ชัยภูมิ 
โดยกิจกรรมครั้งนี้ร่วมกับชมรมศิษย์เก่านักศึกษามหาวิทยาลัยธรรมศาสตร์จังหวัดชัยภูมิไปร่วมบริจาคสิ่งของด้วย 
โดยบริจาค โต๊ะคอมพิวเตอร์ ตู้เก็บหนังสืออุปกรณ์กีฬา เสื้อผ้า  รวมมูลค่า 30,000.-บาท 
มีผู้ช่วยผู้จัดการภาคตะวันออกเฉียงเหนือพร้อมผู้จัดการสาขาในภาคตะวันออกเฉียงเหนือเป็นตัวแทนมอบ

ครั้งที่ 5 กิจกรรมของสำนักงานภาคกลางและภาคตะวันออก

วันที่ 28 ธันวาคม 2552 สำนักงานภาคกลางและภาคตะวันออกได้ดำเนินการทำกิจกรรมชื่อ
“โครงการสินมั่นคงประกันภัยปันน้ำใจให้น้องครั้งที่1”
เป็นกิจกรรมมอบทุนสนับสนุนโครงการเกษตรเพื่ออาหาร

กลางวันตามแนวพระราชดำริสมเด็จพระเทพรัตนราชสุดาฯสยามบรมราชกุมารี
ให้กับโรงเรียนบ้านตะโกล่าง อ.สวนผึ้ง จ.ราชบุรี โดยผู้ช่วยผู้จัดการภาคฯ
พร้อมผู้จัดการสาขาในภาคกลางและภาคตะวันออกเป็นตัวแทนมอบเงินจำนวน 50,000 บาท

9

2)  ภาพรวมการประกอบธุรกิจของบริษัทฯ

  ในการดำเนินธุรกิจรับประกันภัยในปัจจุบัน เป็นที่ยอมรับกันโดยทั่วไปว่า ประเด็นความ

มั่นคงของผู้ประกอบการ ได้กลายเป็นประเด็นใหญ่
และสำคัญต่อการตัดสินใจในการพิจารณาเลือกซื้อประกันภัยอีกประเด็นหนึ่งของลูกค้า
หลังจากที่มีกรณีบริษัทประกันภัยบางแห่งถูกพักใบอนุญาตใน

การดำเนินธุรกิจ สาเหตุจากการขาดสภาพคล่องทางการเงิน
บริษัทฯได้ให้ความสำคัญในด้านนี้มาโดยตลอด ปัจจุบันนี้บริษัทฯ
มีระบบการดำเนินการที่มีประสิทธิภาพในเกือบทุกขั้นตอนการทำงาน เริ่มตั้งแต่

ระบบการคัดตัวแทน การพิจารณารับประกันภัย การบริหารจัดเก็บเบี้ยประกันรับ การจัดการสินไหม
การให้บริการ และการลงทุน บริษัทฯ
ได้ดำเนินการตามนโยบายการเจริญเติบโตอย่างมีคุณภาพและเสถียรภาพ โดยยึดหลักธรรมาภิบาล
ทั้งนี้เพื่อให้เกิดความมั่นคงของบริษัท ความเชื่อมั่นของลูกค้า
และภาพลักษณ์ที่ดีของธุรกิจประกันวินาศภัย

3)  โครงสร้างรายได้

  -------------------------------------- -------- ---------- ---------- -------- ---------- -------- ---------- --------
                                         ดำเนิน    %การถือหุ้น   2552                2551                2550       

                                         การโดย   ของบริษัท    ล้านบาท     %        ล้านบาท     %        ล้านบาท     %

  รายได้จากการรับประกันภัย                                                                                          

  - อัคคีภัย                                บริษัท     -          80.69      1.67     74.01      1.73     69.45      1.73

  - ภัยรถยนต์                              บริษัท     -          4,244.09   87.88    4,067.64   95.06    3,196.90   79.85

  - ภัยเบ็ดเตล็ด                            บริษัท     -          364.46     7.55     365.86     8.55     383.87     9.59

  - ภัยทางทะเล                            บริษัท     -          5.13       0.11     4.52       0.10     4.46       0.11

  รวมรายได้จากการรับประกันภัย                                    4,694.37   97.21    4,512.03   105.44   3,654.68   91.28

  รายได้จากการลงทุน                                                                                               

  -ดอกเบี้ยและเงินปันผล                      บริษัท     -          145.14     3.00     180.97     4.23     170.93     4.27

  -กำไรจากการขายหลักทรัพย์                  บริษัท     -          (10.28)    (0.21)   (413.82)   (9.67)   178.07     4.45

  รวมรายได้จากการลงทุน                                         134.86     2.79     (232.85)   (5.44)   349.00     8.72

  รวมรายได้จากการรับประกันภัยและจากการลงทุน                       4,829.23   100.00   4,279.18   100.00   4,003.68   100.00
  -------------------------------------- -------- ---------- ---------- -------- ---------- -------- ---------- --------